
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 238
                                                               27 noiembrie 2025
privind actualizarea componenței comisiei de negociere a clauzelor contractuale în vederea încheierii contractelor de asociere în participațiune 

Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 36.303/18.11.2025 şi la Consiliul Local Sighișoara cu nr. 36.307/18.11.2025, de referatul de aprobare, înregistrat cu nr. 36.304/18.11.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Hotărârea Consiliului Local Sighișoara nr. 60/31.03.2022 pentru aprobarea Regulamentului privind asocierea în participațiune;

Având în vedere Hotărârea Consiliului Local Sighișoara nr. 70/30.03.2023 privind constituirea comisiei de negociere a clauzelor contractuale în vederea încheierii contractelor de asociere în participațiune;

Luând în considerare faptul că o parte dintre membrii comisiei desemnate prin Hotărârea Consiliului Local Sighișoara nr. 70/30.03.2023, nu mai dețin calitatea de consilieri locali sau de reprezentanți ai aparatului de specialitate al Primarului Municipiului Sighișoara, motiv pentru care comisia respectivă nu mai reflectă componența actuală a autorităților administrației publice locale;

Ținând cont că, pentru punerea în aplicare a hotărârilor Consiliului Local Sighișoara, deja adoptate sau viitoare, cu privire la asocierea în participațiune, se impune actualizarea componenței comisiei constituite conform Hotărârii Consiliului Local Sighișoara nr. 70/30.03.2023;

Având în vedere prevederile Ordinului Prefectului Județului Mureș nr. 143/15.04.2024 privind stabilirea numărului membrilor Consiliului Județean Mureș și a numărului membrilor consiliilor locale comunale, orășenești și municipale din Județul Mureș, la alegerile pentru autoritățile administrației publice locale din anul 2024, în speță poziția nr. 4 din anexa acestui ordin, potrivit căruia pentru U.A.T. Municipiul Sighișoara numărul acestora este de 19 consilieri locali;

Având în vedere alegerile pentru autoritățile administrației publice locale desfășurate în data de 9 iunie 2024, în urma cărora au fost aleși pentru o perioadă de 4 ani, membrii consiliului local ce vor compune noul Consiliu Local Sighișoara, validați de către Judecătoria Sighișoara, potrivit încheierii nr. 3617/15.10.2024, pronunțată în dosarul nr. 5189/308/2024, rămasă definitivă prin decizia civilă nr. 485/25.10.2024, pronunțată de Tribunalul Mureș, în dosarul nr. 5189/308/2024;

Văzând Ordinul Prefectului Județului Mureș nr. 463/29.10.2024 privind declararea ca legal constituit, a Consiliului Local al Municipiului Sighișoara, începând cu data de 26.10.2024, dată la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 352/16.10.2024, urmând ca în termenul prevăzut de dispozițiile din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, să fie realizată procedura de validare a mandatelor supleanților;

Având în vedere validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit încheierii civile nr. 4049/15.11.2024, pronunțată de Judecătoria Sighișoara, în dosarul nr. 5715/308/2024;

Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Văzând prevederile Legii nr. 287/2009 privind Codul civil, republicat, cu modificările și completările ulterioare;

Având în vedere prevederile Legii nr. 227/2015 privind Codul fiscal, cu modificările și completările ulterioare;

Ținând cont de prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Hotărârii Guvernului nr. 1/2016 - Partea I, pentru aprobarea Normelor metodologice de aplicare a Legii nr. 227/2015 privind Codul fiscal, cu modificările și completările ulterioare;
Având în vedere Raportul de specialitate al Compartimentului Administrarea Domeniului Public și Privat, înregistrat cu nr. 36.305/18.11.2025, prin care se propune actualizarea componenței comisiei de negociere a clauzelor contractuale în vederea încheierii contractelor de asociere în participațiune;

            Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (1), alin. (2) lit. „c” și alin. (14), art. 139 alin. (1) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E:

Art. 1. (1) Se aprobă actualizarea componenței comisiei de negociere a clauzelor contractuale în vederea încheierii contractelor de asociere în participațiune, componență din care vor face parte 7 membri, unul dintre aceştia fiind secretarul comisiei cu drept de vot.

(2) Ca urmare a prevederilor art. 1 alin. (1) din prezenta hotărâre, se desemnează din partea Consiliului Local Sighișoara ca reprezentanți în comisia de negociere a clauzelor contractuale în vederea încheierii contractelor de asociere în participațiune în care Municipiul Sighișoara este parte, următorii consilieri locali:

1. Horumb Maria                      
– membru;

2. Tűrk Michaela          

– membru;

3. Joița Alexandra - Ionela        
– membru;

4. Reiter Volker           

– membru supleant;

5. Toma Alexandru     

– membru supleant;

6. Mihai Ileana - Mirela

– membru supleant.

(3) Ca urmare a prevederilor art. 1 alin. (1) din prezenta hotărâre, se vor numi din cadrul aparatului de specialitate al Primarului Municipiului Sighișoara alți trei membri, la care se adaugă trei membri supleanți, ce urmează să facă parte din componența comisiei de negociere a clauzelor contractuale în vederea încheierii contractelor de asociere în participațiune, după cum urmează:

1. Bădău Adrian - Nicolae – consilier superior – Compartimentul Cadastru și Administrare  

                                                Terenuri Agricole și Forestiere – Direcția Arhitect Șef – membru;

2. Bucur Romana - Nicoleta – consilier superior – Compartimentul Buget, Contabilitate, 

                                                                                   Salarizare – Direcţia Economică – membru;

3. Guțu - Furnică Alexandra - Ionela – consilier juridic – Compartimentul Juridic – Serviciul 

                                                                                        Administrație Publică Locală – membru;

4. Constantin Cezarina - Maria – consilier superior – Compartimentul Administrarea 

                                      Domeniului Public și Privat – Direcția Arhitect Șef – membru supleant;

5. Şulea Mihaela – consilier superior – Compartimentul Buget, Contabilitate, 

                                                                    Salarizare – Direcţia Economică – membru supleant;

6.  Șmit Valentina - Maria – consilier juridic – Compartimentul Juridic – Serviciul 

                                                                          Administrație Publică Locală – membru supleant.

(4) Potrivit prevederilor Regulamentului privind asocierea în participațiune, aprobat prin Hotărârea Consiliului Local Sighișoara nr. 60/31.03.2022, comisia va fi prezidată de Primarul Municipiului Sighișoara, în calitate de președinte al acestei comisii.
Art. 2. Comisia de negociere este legal întrunită în prezența tuturor membrilor.

Art. 3. Deciziile comisiei de negociere se adoptă cu votul majorității membrilor.

Art. 4. Comisia constituită conform prevederilor prezentei hotărâri își va stabili modul de lucru și obiectivele în baza cărora își va desfășura activitatea pentru care a fost constituită și își va îndeplini atribuțiile cu respectarea prevederilor legale în materie. 
Art. 5. Cu data adoptării prezentei hotărâri, prevederile Hotărârii Consiliului Local Sighișoara nr. 70/30.03.2023, precum și orice alte prevederi contrare, incidente în speță, își încetează valabilitatea.

Art. 6. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara, aparatul de specialitate al acestuia şi persoanele nominalizate în comisie.

Art. 7. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Călugăr Andrei - Robert                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. membrii comisiei de negociere a clauzelor contractuale în vederea încheierii contractelor de asociere în participațiune.

  9 ex.  

  B.A.

